312 
PIÈCES A L’APPUI. 
0 voix repercussive, 
Tu me vois lamenter 
De ma peine excessive, 
Tu me fais tourmenter , 
Car tout ce que je dis 
Tousiours tu le redis. 
Ainsy ioye et liesse 
Ne me vient point saysir ; 
N’est rien qui tant m’oppresse 
Comme le desplaisir; 
Et la mort, en effect, 
D’espoir vivre me faict. 
Dieu tonnant de la foudre , 
Viens ma mort avancer, 
. Affin que soye en poudre. 
Je ne fais que penser 
A la joye que j’auray 
Quant ma fin je sauray. 
Entour Ditn». 
FRAGMENT. 
Aymez , ainsy que moy, 
D’ung amour sainte,, 
Et iamais par esmoy 
Ne ferez plainte. 
J’ay choisi un espous 
Qui a la grâce 
D’estre beau dessus tous 
En cœur et face. 
Il a ung grand désier 
De l’amour mienne, 
Et moy plus grand plaisier 
De me veoir sienne. 
Il m’aime entièrement 
Et n’est muable, 
Dont j’ay contentement 
Inestimable. 
Si fort est le lien 
Qui nous assemble, 
Que je n’ay peur que rien 
Le désassemble. 
Aussi, à brief parler , 
Cet amour mesme, 
Lequel ne peult celer 
Sa force extraime , 
Non ce petit mocqueur 
Qui a deux ailles 
Et faict brûler le cœur 
Des damoiselles, 
Cestuy-cy est vray Dieu 
En son essence, 
Et iamais d’aulcun lieu 
Ne print naissance. 
